**Uputstvo za pacijente koji se primaju u pulmološku rehabilitaciju**

Datum Vašeg prijema u Zavod za fizikalnu medicinu i rehabilitaciju „dr Miroslav Zotović“ ćemo Vam javiti telefonom čim budemo imali slobodan krevet za Vas.

Pulmološka rehabilitacija se provodi kroz dnevnu bolnicu i stacionarno na lokaciji u Zavod za fizikalnu medicinu i rehabilitaciju „Dr Miroslav Zotović“ Trapisti i Slatina.

Na dan prijema potrebno je da se, najkasnije do 10.00 časova. Sa sobom treba da imate ovjerenu zdravstvenu knjižicu i uputnicu za bolničko liječenje koju će Vam izdati Vaš porodični ljekar.

Uobičajeno je da liječenje traje 3 sedmice.

Za pacijente koji nisu oslobođeni participacije, participacija po danu boravka iznosi od 11,30 KM. Participacija se plaća prilikom otpusta.

Molimo Vas da kod dolaska sa sobom ponesete:

* sve lijekove koje sada uzimate (za cijeli period boravka u Zavodu)
* sve ljekarske i laboratorijske nalaze koje imate, bolničke otpusnice ako ste liječeni u bolnici i ranije rendgenske snimke pluća (POSEBNO VAŽNO)
* sredstva potrebna za održavanje lične higijene
* trenerku
* sportske patike ili neku drugu obuću prikladnu za fizikalnu terapiju (koja se ne kliže i koja ne spada, papuče nisu preporučljive)
* Ako pacijent koristi inhalator može da ponese svoj

Za pacijente koji su na trajnoj terapiji kiseonikom donijeti sa sobom:

* nazalne sonde 2 kom
* koncentrator mobilni

Za dodatna pitanja stojimo Vam rado na raspolaganju.

Tel: 051 348 444 lokal 1726 Trapisti

 051 587 222 lokal 24000 Slatina

Vaš medicinski tim.